b"\n_START_ARTICLE_\nColl d'Ares (Pirineu)\n_START_SECTION_\nL'exili republic\xc3\xa0 del 1939\n_START_PARAGRAPH_\nEl coll d'Ares va ser un dels diversos passos transpirinencs per on van passar, seguint el cam\xc3\xad de la Retirada, els qui s'exiliaren el gener i febrer del 1939 fugint de l'aven\xc3\xa7 de les tropes feixistes del general Franco i de la imminent repressi\xc3\xb3, persecuci\xc3\xb3 i execuci\xc3\xb3 de persones compromeses amb la legalitat republicana que el cop d'estat del general esmentat estava duent a terme en els territoris que ja dominava. Per aix\xc3\xb2, en el coll d'Ares hi ha un monument commemoratiu de l'exili dels republicans. Passa per aquest coll la branca principal del cam\xc3\xad de la Retirada del coll d'Ares, promogut com a ruta de senderisme per l'Ajuntament de Moll\xc3\xb3.\n_START_SECTION_\nFites frontereres\n_START_PARAGRAPH_\nAl coll d'Ares hi ha la fita fronterera n\xc3\xbamero 519 entre els estats franc\xc3\xa8s i espanyol. \xc3\x89s 8 metres al nord de l'esplanada esmentada, i es tracta d'una fita de mida mitjana, de base rectangular, a la cara est de la qual hi ha el n\xc3\xbamero de la fita pintat de negre damunt d'un marc pintat de blanc. En aquest cas no hi ha la creu que sol haver-hi en moltes altres fites."